**Պոլինա Ցուրսկայա** (ռուս.՝ Поли́на И́горевна Цу́рская, հուլիսի 11, 2001(2001-07-11), Օմսկ, Ռուսաստան), ռուս գեղասահորդուհի, հանդես է եկել մենասահքում։ Նա` NHK Trophy-2017-ում բրոնզե մրցանակակիր, 2016 թվականին՝ II պատանեկան Օլիմպիական խաղերի չեմպիոն, պատանեկան Գրան-Պրիի եզրափակչի հաղթող (2015), Ռուսաստանի գավաթի առաջնության եզրափակչի հաղթող (2017), պատանիների կարգում Ռուսաստանի առաջնության բրոնզե մրցանակակիր (2016)։

Նա 2019 թվականի մայիսի 31-ին հայտարարեց մարզական կարիերայի ավարտի մասին։

Կենսագրություն
--------------

Պոլինա Ցուրսկայան ծնվել է Օմսկում։ 2013 թվականին մարզիչ Էթերի Թութբերիդզեի խմբի տեղափոխման պատճառով Պոլինան տեղափոխվեց Մոսկվա։

Կարիերա
-------

Մինչև 2013 թվականը գեղասահքով Պոլինա Ցուրսկայան զբաղվում էր № 35 մանկապատանեկան մարզադպրոցում (Օմսկ)`Տատյանա Օդինոկովայի ղեկավարությամբ։ 2013 թվականից Պոլինան փոխեց մարզչին և սկսեց մարզվել Էթերի Թութբերիդզեի ղեկավարությամբ` «Սամբո-70»-ում «Խրուստալնի» մասնաճյուղում (Մոսկվա)։

2013/2014 մրցաշրջանում Ռուսաստանի գավաթի առաջնության փուլում Պոլինան զբաղեցրել է 1-ին ու 3-րդ հորիզոնականները և ընտրվել է Ռուսաստանի 2014 թվականի գավաթի առաջնության եզրափակչում։ 2014 թվականի հունվարին Մոսկվայի առաջնությունում ավագ տարիքում աղջիկների միջև Պոլինան գրավեց առաջին հորիզոնականը։ Ռուսաստանի գավաթի 2014 թվականի առաջնության եզրափակչում, որն անցկացվեց փետրվարի 26-ից մարտի 2-ին Վելիկի Նովգորոդում, Պոլինան վստահ հաղթանակ տարավ` վաստակելով ընդհանուր 191.36 միավոր։ 2014 թվականի մարտին նա Ռուսաստանի առաջնությունում դարձել է հաղթող ավագ տարիքային խմբում, որն անցկացվել է Ստարի Օսկոլում։

Պոլինա Ցուրսկայան 2014/2015 մրցաշրջանը 2014 թվականի Մոսկվայի բաց առաջնությանը հաղթանակով սկսեց։ Ռուսաստանի գավաթի առաջնության փուլերում Պոլինան նորից վերընտրվեց Ռուսաստանի 2015 թվականի գավաթի առաջնության եզրափակչում (Սարանսկ), որտեղ նա կրկին հաղթող դարձավ` առաջ անցնելով Եվգենիա Մեդվեդևային` Թութբերիդզեի խմբի իր ավագ ընկերոջը։ 2015 թվականի մարտին Պոլինա Ցուրսկայան Սարանսկում կայացած Ռուսաստանի ուսանողների մարզական խաղերում գրավեց առաջին հորիզոնականը։ Ռուսաստանի 2015 թվականի առաջնությունում (Ստարի Օսկոլ) Պոլինան, ի տարբերություն նախորդ մրցաշրջանի, մասնակցեց ավելի մեծ տարիքային խմբում։ Այստեղ նա ևս հաղթող դարձավ` հավաքելով 194.11 միավոր։ Նա իր մրցակցից առաջ անցավ ավելի քան 21 միավորով։ 2015 թվականի հունիսի 8-ին Պոլինա Ցուրսկայային շնորհվեց Ռուսաստանի սպորտի վարպետ կոչում։

2015/2016 մրցաշրջանում Պոլինա Ցուրսկայան ընդգրկվեց Ռուսաստանի պատանիների հավաքականի անդամ և իրավունք ստացավ հանդես գալ միջազգային մրցումներում։ Առաջին անգամ հանդես գալով պատանեկան Գրան-Պրիի սերիայում` Պոլինան վստահորեն հաղթեց երկու փուլերն էլ` Բրատիսլավայում (Սլովակիա)` ընդհանուր 187.85 միավորով և փուլը լեհական Տորուն քաղաքում։ 2015 թվականի դեկտեմբերի 12-ին Բարսելոնայում (Իսպանիա) նա դարձավ Junior Grand Prix սերիայի եզրափակչի հաղթող` առաջ անցնելով մոտակա մրցակցից ավելի քան 11 միավորով և հավաքելով ընդհանուր առմամբ 195.28 միավոր։

Որպես Գրան-Պրիի փուլերի հաղթող Պոլինան իրավունք ստացավ 2015 թվականին մասնակցել Ռուսաստանի մեծահասակների առաջնությանը։

Պոլինան նոյեմբերի սկզբին սկսեց օլիմպիական մրցաշրջանը։ Նրա դեբյուտը Օսակայի ճապոնական Գրան-Պրիում էր, որտեղ նրան հաջողվեց նվաճել բրոնզե մեդալ։ Միևնույն ժամանակ բարելավվել է նախորդ բոլոր մարզական նվաճումները։ Նոյեմբերի վերջին ռուս գեղասահորդուհին հանդես եկավ Լեյք Փլեսիդում կայացած ամերիկյան Գրան-Պրիի փուլին, որտեղ նա ֆինիշն արեց պատվանդանին մոտ։ Դեկտեմբերի կեսերին Սանկտ Պետերբուրգում կայացած ազգային առաջնությունում Պոլինան գրավեց հինգերորդ հորիզոնականը։

2018 թվականի մայիսի 7-ին հայտնի դարձավ, որ Պոլինան դադարեցրել է աշխատանքը մարզիչ Էթերի Թութբերիդզեի հետ և տեղափոխվել Ելենա Բույանովայի խումբ։

2019 թվականի մայիսի 31-ին Պոլինա Ցուրսկայան հայտարարեց մարզական կարիերայի ավարտի մասին։

Արդյունքներ
-----------

Պատանեկան Գրան-Պրի-2015 եզրափակչի հաղթողներ (ձախից աջ)` Մարիա Սոտսկովա (արծաթ), Պոլինա Ցուրսկայա (ոսկի), Մարին Հոնդա (բրոնզ)

| Մրցումներ | 13/14 | 14/15 | 15/16 | 16/17 | 17/18 | 18/19 |
| --- | --- | --- | --- | --- | --- | --- |
| Միջազգային |
| Գրան-Պրիի փուլեր. NHK Trophy |  |  |  |  | 3 |  |
| Գրան-Պրիի փուլեր. Cup of Russia|Rostelecom Cup |  |  |  |  |  | 8 |
| Գրան-Պրիի փուլեր. Skate America |  |  |  |  | 4 | 7 |
| ISU Challenger Series. Ondrej Nepela Trophy |  |  |  |  |  | 4 |
| Միջազգայիններ պատանիների կարգում |
| Գեղասահքի Աշխարհի առաջնություն պատանիների կարգում |  |  | WD | 10 |  |  |
| Պատանիների ձմեռային օլիմպիական խաղեր |  |  | 1 |  |  |  |
| Պատանիների Գրան-Պրիի եզրափակիչ |  | 1 | WD |  |  |
| Պատանիների Գրան-Պրի փուլեր. Էստոնիա |  |  |  | 1 |  |  |
| Պատանիների Գրան-Պրի փուլեր. Լեհաստան |  |  | 1 |  |  |  |
| Պատանիների Գրան-Պրի փուլեր. Ռուսաստան |  |  |  | 1 |  |  |
| Պատանիների Գրան-Պրի փուլեր. Սլովակիա |  |  | 1 |  |  |  |
| Ազգայիններ |
| Գեղասահքի Ռուսաստանի առաջնություն |  |  | 4 | WD | 5 | 14 |
| Գեղասահքի Ռուսաստանի գավաթ | 1 (кмс) | 1 (кмс) |  | 1 | 6 |  |
| Պատանիների կարգում Ռուսաստանի առաջնություն | 5 | 4 | 1 | 3 |  |  |
|  WD = դուրս է եկել մրցումներից  |

Ծանոթագրություններ
------------------

1. 1 2  Полина Цурская на официальном сайте Федерации фигурного катания России
2. ↑  Полина Цурская выиграла финал Кубка России в Саранске
3. ↑  Полина Цурская победила на Спартакиаде учащихся в фигурном катании
4. ↑  «Приказ Министерства спорта РФ о присвоении звания Мастер спорта России от 8 июня 2015 г.». Արխիվացված է օրիգինալից 2015 թ․ օգոստոսի 15-ին. Վերցված է 2019 թ․ նոյեմբերի 4-ին.
5. ↑  Cборная команда Российской Федерации по фигурному катанию на коньках. Юниоры
6. ↑  Полина Цурская на официальном сайте Международного союза конькобежцев
7. ↑  ISU Grand Prix of Figure Skating Final 2015/2016 — Junior Ladies. Result
8. ↑  NHK Trophy: Медведева победила, Цурская — третья.
9. ↑  Skate America. Мияхара одержала победу, Цурская – четвёртая, Саханович – пятая.
10. ↑  Чемпионат России. Загитова победила, Сотскова – вторая, Цурская – пятая, Туктамышева – седьмая.
11. ↑  «Цурская прекратила сотрудничество с Тутберидзе». sports.ru. 2018 թ․ մայիսի 7. Վերցված է 2018 թ․ մայիսի 7-ին.
12. ↑  «От Тутберидзе ушла еще одна воспитанница».
13. ↑  Полина Цурская: «В группе Буяновой совершенно новый подход ко мне, все очень нравится».
14. ↑  «Фигуристка Цурская довольна подходом тренера Буяновой и тренировками в новой группе - Спорт - ТАСС».
15. ↑  «Фигуристка Цурская рассказала о причинах ухода от Тутберидзе - Газета.Ru».
16. ↑  «Фигуристка Цурская объявила о завершении карьеры в 17 лет». *РТ на русском*. 2019 թ․ մայիսի 31. Արխիվացված օրիգինալից 2019 թ․ մայիսի 31-ին. Վերցված է 2019 թ․ մայիսի 31-ին.

Արտաքին հղումներ
----------------

* Полина Цурская на сайте Fskate.ru
* Цурская — открытие первенства России среди юниоров, считает Писеев

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FSkate.ru · ISU |

 |